pythainlp/thai-wiki-dataset-v4 huggingface dataset:
สุทธิชัย วีรกุลสุนทร

สุทธิชัย วีรกุลสุนทร หรือ เฮียล้าน (เกิด 21 พฤศจิกายน พ.ศ. 2499) เป็นนักการเมืองชาวไทย ปัจจุบันดำรงตำแหน่งสมาชิกสภากรุงเทพมหานคร เขตจอมทอง อดีตประธานสภากรุงเทพมหานคร
ประวัติ.
สุทธิชัย เกิดเมื่อวันที่ 21 พฤศจิกายน พ.ศ. 2499 เป็นชาวไทยเชื้อสายจีน อาศัยอยู่ในพื้นที่จอมทอง ด้านครอบครัวสมรสกับนันทพร วีรกุลสุนทร อดีตสมาชิกสภาผู้แทนราษฎรกรุงเทพมหานคร มีบุตร 3 คน คือ ศรัณยสัณฑ์ วีรกุลสุนทร ที่ปรึกษารองนายกรัฐมนตรี (สุริยะ จึงรุ่งเรืองกิจ), พิมพ์เพ็ญ วีรกุลสุนทร และพิรกร วีรกุลสุนทร อดีตสมาชิกสภากรุงเทพมหานคร 2 สมัย
สำเร็จการศึกษาระดับปริญญาตรี ศิลปศาสตรบัณฑิต จากมหาวิทยาลัยราชภัฏสวนสุนันทา และปริญญาโท ศิลปศาสตรบัณฑิต จากมหาวิทยาลัยรามคำแหง
การทำงาน.
ธุรกิจ.
สุทธิชัยและนันทพรเคยประกอบธุรกิจโรงงานเม็ดพลาสติกและรีไซเคิลพลาสติก ก่อนจะเปลี่ยนแนวธุรกิจจากพลาสติกมาทำอสังหาริมทรัพย์ ก่อนจะเข้ามาทำงานการเมืองในภายหลังเนื่องจากเวลาเขาติดต่องานกับหน่วยงานต่าง ๆ มักจะถูกเอาเปรียบเสมอจึงอยากที่จะช่วยคนที่ไม่ได้รับความเป็นธรรม
การเมือง.
สุทธิชัยได้รับเลือกตั้งเป็นสมาชิกสภากรุงเทพมหานครครั้งแรกใน พ.ศ. 2537 สังกัดพรรคประชากรไทย จากเขตจอมทอง เขาได้รับเลือกให้เป็นกรรมการบริหารพรรคประชากรไทยใน พ.ศ. 2540 และได้รับเลือกตั้งอีกครั้งในปี พ.ศ. 2541, พ.ศ. 2545 สังกัดพรรคไทยรักไทย ต่อมาในการเลือกตั้งปี พ.ศ. 2549 เขาย้ายไปพรรคประชาธิปัตย์และลงสมัครรับเลือกตั้งพร้อมกันกับพิรกร วีรกุลสุนทร บุตรชาย และได้รับเลือกทั้งคู่ ต่อมาในการเลือกตั้งสมาชิกสภากรุงเทพมหานคร พ.ศ. 2553 เขาและบุตรชายยังได้รับเลือกต่อเนื่อง และยังได้รับเลือกให้เป็นประธานสภากรุงเทพมหานครอีกด้วย 
จากนั้นในปี พ.ศ. 2563 นายสุทธิชัยได้ย้ายไปสังกัดพรรคก้าวไกลในระยะสั้น ๆ รวมถึงเขาได้ออกมาวิพากษ์วิจารณ์พรรคประชาธิปัตย์อดีตสังกัดเก่าว่าไม่ให้ความสำคัญกับสมาชิกพรรค การเลือกตั้งสมาชิกสภากรุงเทพมหานคร พ.ศ. 2565 เขาได้สังกัดพรรคเพื่อไทยลงเลือกตั้งและได้รับเลือกตั้งเป็นสมัยที่ 6 เขายังได้รับการแต่งตั้งให้ดำรงตำแหน่งประธานคณะกรรมการวิสามัญพิจารณาร่างข้อบัญญัติกรุงเทพมหานคร ในสภากรุงเทพมหานครชุดปัจจุบัน
พีบีเอส

พีบีเอส  ย่อมาจาก องค์การกระจายเสียงและแพร่ภาพสาธารณะ  เป็นผู้แพร่ภาพสาธารณะของสหรัฐ และเครือข่ายโทรทัศน์ฟรีทูแอร์ที่ไม่ใช่เชิงพาณิชย์ ตั้งอยู่ที่เมืองคริสตัลซิตี อาร์ลิงตัน รัฐเวอร์จิเนีย พีบีเอสเป็นองค์กรไม่แสวงหากำไรที่ได้รับทุนสนับสนุนจากสาธารณะ และเป็นผู้จัดรายการด้านการศึกษาที่โดดเด่นที่สุดให้กับสถานีโทรทัศน์สาธารณะในสหรัฐ จัดจำหน่ายรายการต่าง ๆ เช่น "ฟรอนต์ไลน์", "โนวา", "พีบีเอสนิวส์อาวร์", "อาเธอร์", "เซซามีสตรีท" และ "ดีสโอลต์เฮาส์"
พีบีเอสได้รับทุนจากการรวมค่าธรรมเนียมของสถานีสมาชิก บรรษัทกระจายเสียงและแพร่ภาพสาธารณะ Pending Drives และเงินบริจาคจากทั้งมูลนิธิเอกชนและบุคคลธรรมดา เงินทุนที่เสนอทั้งหมดสำหรับรายการอยู่ภายใต้ชุดมาตรฐานเพื่อให้แน่ใจว่ารายการปราศจากอิทธิพลจากแหล่งเงินทุน พีบีเอสมีสถานีโทรทัศน์ที่เป็นสมาชิกกว่า 350 ช่อง หลายแห่งเป็นเจ้าของโดยสถาบันการศึกษา กลุ่มไม่แสวงหากำไรทั้งที่เป็นอิสระหรือร่วมกับเขตการศึกษาในท้องถิ่นแห่งใดแห่งหนึ่งหรือสถาบันการศึกษาของวิทยาลัย หรือหน่วยงานที่เป็นเจ้าของหรือเกี่ยวข้องกับรัฐบาลของรัฐ
ในปี 2020 พีบีเอสมีสถานีสมาชิกเกือบ 350 สถานีทั่วสหรัฐ
สารบัญแฟ้มทางดาราศาสตร์

สารบัญแฟ้มทางดาราศาสตร์  คือรายการหรือตารางของ วัตถุทางดาราศาสตร์ ที่จัดตามประเภท รูปแบบ แหล่งกำเนิด วิธีการตรวจจับ หรือวิธีการค้นพบบางอย่าง สารบัญแฟ้มของ ดาวฤกษ์ เรียกเฉพาะว่า สารบัญแฟ้มดาวฤกษ์ การเผยแพร่สารบัญแฟ้มวัตถุทางดาราศาสตร์มักจะเป็นผลมาจากการกวาดสำรวจท้องฟ้า
วัตถุทางดาราศาสตร์แต่ละรายการที่ลงทะเบียนในสารบัญแฟ้มทางดาราศาสตร์จะถูกเรียกด้วยรหัสที่ระบุตัววัตถุนั้น (โดยปกติจะเป็นตัวย่อของสารบัญแฟ้ม + หมายเลข) และแต่ละรายการในสารบัญแฟ้มจะอย่างน้อยก็จะต้องประกอบไปด้วยพิกัดของวัตถุนั้น นอกจากนั้นแล้ว ข้อมูลที่เกี่ยวข้องกับประเภทของวัตถุทางดาราศาสตร์นั้น เช่น ความสว่าง สี เส้นผ่านศูนย์กลางปรากฏ และการเคลื่อนที่ของ อาจรวมอยู่ด้วย
สารบัญแฟ้มเฮนรี เดรเปอร์

สารบัญแฟ้มเฮนรี เดรเปอร์  เป็นสารบัญแฟ้มดาวฤกษ์ (สารบัญแฟ้มทางดาราศาสตร์) ที่รวบรวมข้อมูลทางดาราศาสตร์และสเปกโทรสโกปีของดาวฤกษ์สว่างที่มองเห็นได้จากโลกกว่า 225,000 ดวง 
สารบัญแฟ้มฉบับนี้ตีพิมพ์ครั้งแรกระหว่างปี 1918 ถึง 1924 เรียบเรียงและแก้ไขโดยแอนนี จัมป์ แคนนอน และคณะที่หอดูดาวมหาวิทยาลัยฮาร์วาร์ด ภายใต้การดูแลของเอดเวิร์ด พิกเคอริง และได้รับการตั้งชื่อตามเฮนรี เดรเปอร์ผู้บริจาคเงินผ่านภรรยาม่ายของเขา
สารบัญแฟ้มนี้มีดาวฤกษ์ที่มีโชติมาตรปรากฏจนถึงอันดับ 9 ซึ่งเป็นความสว่างประมาณ 1 ใน 50 ของขีดจำกัดความสว่างที่ตาเปล่าของมนุษย์มองเห็น สารบัญแฟ้มนี้ครอบคลุมทรงกลมท้องฟ้าทั้งหมดและได้รับการยกย่องว่าเป็นสารบัญแฟ้มแรกที่แยกดาวฤกษ์ด้วยการแบ่งตามสเปกตรัม
คุณูปการของสารบัญแฟ้มนี้.
สารบัญแฟ้มนี้เริ่มต้นการศึกษาเกี่ยวกับการจำแนกสเปกตรัมของดาวฤกษ์อย่างเป็นระบบ ซึ่งนำไปสู่การพัฒนาเป็นแผนภาพของแฮร์ตสปรอง–รัสเซิล
การตั้งชื่อระบบเฮนรี เดรเปอร์ (HD) ยังคงใช้กันอย่างแพร่หลายสำหรับดวงดาวที่ไม่มีการตั้งชื่อระบบไบเออร์ หรือการตั้งชื่อระบบแฟลมสตีด ดาวหมายเลข 1 ถึง 225,300 เรียงลำดับตามไรต์แอสเซนชันในต้นยุคอ้างอิง 1900.0
ในปี 1949 ได้มีการเพิ่มดาวขึ้นจาก 225,301 ดวงเป็น 359,083 ดาวที่เพิ่มเข้ามาใหม่เหล่านี้มักเรียกโดยย่อว่า HDE (ส่วนขยายสารบัญแฟ้มของเฮนรี เดรเปอร์) แต่บางครั้งก็เขียนว่า HD หากไม่คลุมเครือ
พระนางวิชเยนทรลักษมี

พระนางวิชเยนทรลักษมี (Vijayendralakshmi) (ศตวรรษที่ 11 - ศตวรรษที่ 12) เป็นสมเด็จพระราชินีแห่งอาณาจักรพระนคร พระองค์อภิเษกสมรสกับพระเจ้าชัยวรมันที่ 6 (พ.ศ.1623-พ.ศ.1650) และอภิเษกสมรสกับพระเจ้าธรณินทรวรมันที่ 1 (พ.ศ.1650 - พ.ศ.1656)
พระราชประวัติ.
พระองค์ประสูติที่อมัลกะสธาลา และพระองค์เป็นพระกนิษฐาของพระเจ้านฤปตินทรวรมัน ซึ่งเป็นหัวหน้ากองทัพ ซึ่งเป็นไปได้ว่านฤปตินทรวรมัน พระเชษฐาของพระองค์ได้ช่วยพระเจ้าชัยวรมันที่ 6 ในการชิงราชบัลลังก์จากพระเจ้าหรรษวรมันที่ 3 พระองค์และพระเชษฐาเป็นพระบุตรของพระเจ้าอุทัยทิตยวรมันที่ 2 
พระองค์ถูกอธิบายว่าเป็น "“ภาชนะรองรับความร่ำรวย ความงาม คารมคมคาย และความเสน่หา และเนื่องจากพระนางถือเป็นผลไม่แห่งโชคลาภและชัยชนะ (ลักษมีและวิชัย) พระนางจึงได้ชื่อ วิชเยนทรลัษมี”"
พระองค์อภิเษกสมรสกับยุวราชแห่งมหิธรปุระก่อน จากนั้นจึงอภิเษกสมรสกับพระเจ้าชัยวรมันที่ 6 และสุดท้ายกับพระเจ้าธรณินทรวรมันที่ 1
"”ระหว่างพระนางกับพระลักษมีบนสวรรค์ไม่มีความแตกต่าง และทั้งสองพระองค์ไม่สามารถพิสูจน์ได้ว่าตนเหนือกว่าองค์อื่น จากความคิดนี้เองที่ยุวรราชซึ่งกำลังจะเสด็จขึ้นสู่สวรรค์ได้มอบพระนางให้กับพระเชษฐาคือพระเจ้าชัยวรมันที่ 6 ด้วยความรักใคร่กันในครอบครัว เมื่อพระเจ้าชัยวรมันที่ 6 ติดตามบรรพบุรุษและยุวราชไปสู่สรวงสวรรค์ พระองค์จึงมอบพระนางให้กับพระเจ้าธรณินทรวรมันที่ 1""
พระองค์เป็นสตรีองค์เดียวในอาณาจักรพระนครที่อภิเษกสมรสกับพระมหากษัตริย์ถึง 3 พระองค์ มีข้อสังเกตว่า "“พระองค์ได้มาโดยความโปรดปรานของพระมหากษัตริย์ชื่อพระเจ้าชัยวรมันที่ 6 และตามคำสัญญาของยุวราช อมัลกะสธาลาซึ่งเป็นบ้านเกิดของพระองค์ “"
การตั้งชื่อระบบแฟลมสตีด

การตั้งชื่อระบบแฟลมสตีด  หรือบ้างก็เรียกว่า หมายเลขแฟลมสตีด  เป็นระบบการตั้งชื่อเรียกดาวฤกษ์แบบหนึ่งที่ใช้ในทางดาราศาสตร์ 
โดยทั่วไปเชื่อกันว่าการตั้งชื่อระบบนี้ได้รับคิดค้นขึ้นโดยจอห์น แฟลมสตีด นักดาราศาสตร์ชาวอังกฤษ แต่แท้จริงแล้วไม่ใช่เฟลมสตีด ไม่มีการกล่าวถึงในฉบับพิมพ์ครั้งแรกของ "Historia coelestis Britannica" และ "Atlas Coelestis" ซึ่งตีพิมพ์ในอังกฤษทั้งคู่ มีการพบครั้งแรกในสารบัญแฟ้ม แฟลมสตีด ฉบับภาษาฝรั่งเศสที่เผยแพร่ในปี 1783 โดยเฌโรม ลาล็องด์ หรือในสารบัญแฟ้มฉบับชั่วคราวที่เผยแพร่โดยไอแซก นิวตัน หรือ เอ็ดมันด์ แฮลลีย์ โดยไม่ได้รับอนุญาตจากแฟลมสตีด แต่เรื่องนี้ก็ยังไม่มีความแน่ชัด
การตั้งชื่อระบบแฟลมสตีดถูกแสดงด้วยหมายเลขชื่อเรียกของแต่ละกลุ่มดาว มีลักษณะคล้ายกับการตั้งชื่อระบบไบเออร์ซึ่งได้รับการเผยแพร่มาก่อนประมาณ 100 ปี แต่ความแตกต่างหลัก ๆ มีดังนี้
หมายเลขที่หายไป และการใส่เพิ่ม.
เช่นเดียวกับระบบไบเออร์ ยังมีตัวเลขในระบบแฟลมสตีดบางส่วนที่เลิกใช้แล้วเนื่องจากกลุ่มดาวเปลี่ยนไป
ดาวที่ถูกบันทึกอยู่ในระบบแฟลมสตีดบางส่วนนั้นก็ไม่อาจระบุตัวตนได้ว่าหมายถึงดาวดวงไหน หนึ่งในนั้นคือดาวที่ถูกตั้งชื่อว่า 34 Tauri ในกลุ่มดาววัว ซึ่งถูกสังเกตการณ์เห็นในปี 1690 โดยที่ตอนนั้นถูกเข้าใจว่าเป็นดาวฤกษ์ แต่ต่อมาจึงรู้ว่าเป็นดาวยูเรนัสซึ่งอยู่ในตำแหน่งนั้นในตอนนั้นพอดี และอีกดวงหนึ่งที่หาไม่เจอคือดาวที่ถูกตั้งชื่อว่า 3 Cassiopeiae ในกลุ่มดาวค้างคาว ซึ่งเชื่อว่าน่าจะมาจากการที่สังเกตเห็นมหานวดาราที่เกิดขึ้นในตอนนั้นพอดี เนื่องจากตำแหน่งของดาวดวงนั้นที่ระบุไว้ปัจจุบันมีซากของมหานวดาราอยู่
ดาวบางส่วนที่อยู่ค่อนไปทางซีกฟ้าใต้มาก ๆ ก็มีในระบบแฟลมสตีด เช่น 82 Eridanus ซึ่งได้รับการตั้งชื่อโดยเบนจามิน กูลด์ ใน Uranometria Argentina ซึ่งถูกเพิ่มเข้าไปตอนหลัง
อย่างไรก็ตาม 47 Tucanis (กระจุกดาวทรงกลม) ไม่ใช่หมายเลขแฟลมสตีด แต่เป็นหมายเลขในสารบัญแฟ้มของดาวที่สร้างโดยโยฮัน เอเลิร์ท โบเดอ
ความสัมพันธ์กับการตั้งชื่อระบบอื่น ๆ.
ดาวฤกษ์ส่วนใหญ่ที่มีชื่อในระบบไบเออร์จะมีอยู่ในระบบแฟลมสตีดด้วย แต่ก็มีอยู่บางดวงที่มีในระบบไบเออร์แต่ไม่มีในระบบแฟลมสตีด โดยเฉพาะดาวฤกษ์เดคลิเนชันอยู่ทางตอนใต้ไปมาก ดาวที่มีทั้งหมายในระบบไบเออร์และระบบแฟลมสตีดมักเรียกด้วยชื่อในระบบไบเออร์ แต่ก็มีข้อยกเว้นบางส่วน
ดาวฤกษ์ที่ไม่มีในระบบไบเออร์หรือระบบแฟลมสตีดมักจะอ้างอิงด้วยหมายเลขในสารบัญแฟ้มเฮนรี เดรเปอร์ (HD + หมายเลข) หรือถ้าไม่มีก็จะใช้หมายเลขสารบัญแฟ้มอื่น ๆ
สาธารณรัฐโซเวียตดอแนตสก์–กรือวึยรีห์

สาธารณรัฐโซเวียตดอแนตสก์–กรือวึยรีห์ หรือ สาธารณรัฐโซเวียตโดเนตสค์–ครีวอยรอก  เป็นองค์การทางการเมืองที่ประกาศปกครองตนเองของสหพันธ์สาธารณรัฐสังคมนิยมโซเวียตรัสเซีย ประกาศจัดตั้งเมื่อวันที่ 12 กุมภาพันธ์ ค.ศ. 1918 ซึ่งเป็นเวลาสามวันให้หลังจากการลงนามในสนธิสัญญาเบรสท์-ลีตอฟสก์ของสาธารณรัฐประชาชนยูเครน (UPR) กับฝ่ายมหาอำนาจกลาง อันเป็นการยอมรับพรมแดนของสาธารณรัฐประชาชน
สาธารณรัฐโซเวียตดอแนตสก์–กรือวึยรีห์ได้อ้างสิทธิ์เหนืออาณาเขตส่วนใต้ของสาธารณรัฐประชาชนยูเครน รวมไปถึงดอนบัส คาร์กิว เยคาเตรีโนสลัฟ และส่วนหนึ่งของเขตผู้ว่าการเฮียร์ซอน ในช่วงเริ่มแรก เมืองหลวงของสาธารณรัฐตั้งอยู่ที่คาร์กิว แต่ภายหลังจากการล่าถอยของกองทัพแดงในยูเครน จึงมีการย้ายเมืองหลวงใหม่มาอยู่ที่ลูฮันสก์ จากการประชุมใหญ่ของสภาคองเกรสโซเวียตแห่งยูเครนทั้งปวงครั้งที่สอง ได้มีมติประกาศจัดตั้งสาธารณรัฐโซเวียตยูเครน เป็นเหตุให้สาธารณรัฐดอแนตสก์–กรือวึยรีห์ยุติอย่างเป็นทางการเมื่อวันที่ 20 มีนาคม ค.ศ. 1918 ซึ่งตลอดเวลาของการดำรงอยู่นั้น สาธารณรัฐโซเวียตประสบความล้มเหลวในการได้รับการรับรอง ทั้งจากนานาชาติหรือแม้แต่โดยรัสเซียโซเวียตเอง
สาธารณรัฐโซเวียตดอแนตสก์–กรือวึยรีห์ถูกกล่าวถึงอีกครั้งในช่วงสงครามในดอนบัสที่เริ่มต้นใน ค.ศ. 2014 เมื่อสภานิติบัญญัติแห่งสาธารณรัฐประชาชนดอแนตสก์ (DPR) ประกาศตนเป็นผู้สืบทอดสาธารณรัฐโซเวียตดอแนตสก์–กรือวึยรีห์ โดยมีฟิโอดอร์ เซียร์เกเยฟเป็นบิดาผู้ก่อตั้ง เมื่อวันที่ 5 กุมภาพันธ์ ค.ศ. 2015
เปร์เกเล

เปร์เกเล  เป็นศัพท์ภาษาฟินแลนด์ที่แปลว่า "ดวงวิญญาณชั่วร้าย" และเป็นคำหยาบภาษาฟินแลนด์ยอดนิยมที่มีการใช้งานคล้ายกับวลี "god damn" ในภาษาอังกฤษ แม้ว่าจะถือว่าเป็นคำดูหมิ่นมากกว่าก็ตาม ศัพท์นี้น่าจะเป็นคำหยาบภาษาฟินแลนด์ที่เป็นที่รู้จักในระดับสากลมากที่สุด
ศัพทมูลวิทยา.
ชื่อนี้มีต้นตอจากตระกูลภาษาอินโด-ยูโรเปียน โดยที่ Perkwunos เป็นพระนามของเทพแห่งสายฟ้าที่มีการสร้างขึ้นใหม่
นักวิจัยบางส่วนถือว่าเป็นพระนามดั้งเดิมของอุกโก เทพแห่งสายฟ้าผู้เป็นหัวหน้าเทพของบรรดาเทพในลัทธินอกศาสนาฟินแลนด์ แต่นักวิจัยทุกคนไม่ได้มีมุมมองแบบเดียวกัน มีศัพท์ที่มีความใกล้เคียงในกลุ่มภาษาฟินนิกอื่น ๆ เช่น ในภาษาเอสโตเนีย แปลว่านรก ส่วนภาษาคาเรเลีย หมายถึงดวงวิญญาณชั่วร้าย
อิทธิพลของศาสนาคริสต์.
เมื่อฟินแลนด์ถูกทำให้เป็นคริสเตียน เทพฟินแลนด์เก่าหลายพระองค์จึงถือเป็นมารร้าย นั่นทำให้เกิดการใช้งานคำว่า "" ในคัมภีร์ไบเบิลภาษาฟินแลนด์ที่มีความหมายว่า "มาร" ภายหลังคำนี้จึงมีความหมายเป็น (ผู้ชั่วร้าย) ในหนังสือแปลอื่น ๆ
โจเซฟ บาเลสเทียร์

โจเซฟ บาเลสเทียร์ (19 มีนาคม 1788 - 12 พฤศจิกายน 1858) เป็นชาวไร่และพ่อค้าซึ่งเป็นกงสุลสหรัฐอเมริกาคนแรกในหมู่เกาะรีเยาและในสิงคโปร์ ใน ค.ศ. 1849 เขาได้รับแต่งตั้งให้เป็นทูตและผู้แทนทางการทูตของสหรัฐอเมริกาไปยังเอเชียตะวันออกเฉียงใต้
บาเลสเทียร์เกิดในแซงปีแยร์ มาร์ตินีก มาถึงสหรัฐอเมริกาครั้งแรกใน ค.ศ. 1798 และได้รับสัญชาติเป็นพลเมืองสหรัฐในเดือนมีนาคม ค.ศ. 1809 เขาได้รับแต่งตั้งเป็นกงสุลในหมู่เกาะรีเยา และออกเดินทางจากฟิลาเดลเฟียเมื่อวันที่ 27 ธันวาคม ค.ศ. 1833 บนเรืออาร์โน พร้อมกับมาเรีย รีเวียร์ ภรรยาของเขาและลูกชายของพวกเขาคือ โจเซฟ วอร์เรน รีเวียร์ บาเลสเทียร์ เดินทางถึงสิงคโปร์เมื่อวันที่ 16 พฤษภาคม ค.ศ. 1834 แม้ว่าเขาจะเป็นกงสุลของรีเยา แต่เขาก็อาศัยอยู่ในสิงคโปร์และกลายเป็นกงสุลสหรัฐประจำสิงคโปร์ใน ค.ศ. 1836 เมื่อเรือของอเมริกาได้รับสิทธิ์ในการค้ากับบริษัทอินเดียตะวันออก ในสิงคโปร์ เขามีบ้านหลังใหญ่บนไร่อ้อยและฝ้ายขนาด 1,000 เอเคอร์ พร้อมโรงงานผลิตน้ำตาลและเหล้ารัม เขารับราชการจนถึง ค.ศ. 1852 แม้ว่าเขาจะออกจากประเทศเนื่องจากสุขภาพไม่ดีตั้งแต่วันที่ 7 พฤษภาคม ค.ศ. 1848 ปล่อยให้โจเซฟ ฮาร์วีย์ วีดเป็นรักษาการกงสุลสหรัฐฯ
บาเลสเทียร์กลับมายังเอเชียใน ค.ศ. 1850 เพื่อปฏิบัติภารกิจทางการทูตด้านไมตรีและการพาณิชย์ของสหรัฐฯ USS Plymouth ออกจากมาเก๊าในวันที่ 21 กุมภาพันธ์ ค.ศ. 1850 โดยแวะที่โคชินไชนา กุมภาพันธ์ ค.ศ. 1850 กรุงเทพฯ 24 มีนาคม ปูเลา ซูบี 19 พฤษภาคม กูชิง ซาราวัก 27 พฤษภาคม บรูไน 23 มิถุนายน และสุดท้ายลาบวน 26 มิถุนายน ที่ลาบวน บาเลสเทียร์ ได้เจรจาสนธิสัญญากับบรูไน ซึ่งวุฒิสภาสหรัฐให้สัตยาบันเมื่อวันที่ 23 มิถุนายน ค.ศ. 1852
ฟร็องซัว เดอ รูว์ฌี

ฟร็องซัว อ็องรี กูแล เดอ รูว์ฌี (เกิด 6 ธันวาคม ค.ศ. 1973 ที่น็องต์) เป็นนักการเมืองฝรั่งเศส อดีตสมาชิกสมัชชาแห่งชาติ 3 สมัย อดีตประธานสมัชชาแห่งชาติ และรองประธานสมัชชาแห่งชาติ อดีตรัฐมนตรีแห่งรัฐและรัฐมนตรีว่าการกระทรวงการเปลี่ยนผ่านทางนิเวศและการมีส่วนร่วมในรัฐบาลชุดที่ 2 ของเอดัวร์ ฟีลิป
เดอ รูว์ฌี ดำรงตำแหน่งเป็นสมาชิกสภาแคว้นเปอีเดอลาลัวร์ตั้งแต่ ค.ศ. 2021
ฟรีดริช วิลเฮ็ล์ม อาร์เกลันเดอร์

ฟรีดริช วิลเฮ็ล์ม เอากุสท์ อาร์เกลันเดอร์ (22 มีนาคม 1799 – 17 กุมภาพันธ์ 1875) เป็นนักดาราศาสตร์ ชาวเยอรมัน เป็นที่รู้จักในฐานะผู้สร้างสารบัญแฟ้มดาวฤกษ์ "บ็อนเนอร์ดวร์ชมุสเทอรุง" เขาเป็นผู้สังเกตการณ์คนแรกที่ทำการสังเกตการณ์ดาวแปรแสงได้อย่างแม่นยำและได้ก่อตั้งระบบการตั้งชื่อดาวแปรแสงขึ้นมา
ชีวประวัติ.
อาร์เกลันเดอร์เกิดที่เมืองเมเมิล (ปัจจุบันคือเกล็ยเปดา ประเทศลิทัวเนีย) ซึ่งขณะนั้นเป็นส่วนหนึ่งของราชอาณาจักรปรัสเซีย โดยมีบิดาเป็นชาวเยอรมันและมารดาเป็นชาวฟินแลนด์ เขามีโอกาสได้ศึกษากับฟรีดริช เบ็สเซิล ในเคอนิชส์แบร์ค (คาลีนินกราด)
ตั้งแต่ปี 1822 ถึง 1836 เขาเป็นผู้อำนวยการหอดูดาวในตุรกุและเฮลซิงกิ ประเทศฟินแลนด์ ก่อนที่จะย้ายไปที่บ็อน ด้วยความช่วยเหลือของพระเจ้าฟรีดริช วิลเฮ็ล์มที่ 4 ผู้สร้างหอดูดาวแห่งใหม่ในบ็อน เขาได้ร่วมมือกับอาดัลแบร์ท ครือเกอร์ และเอดูอาร์ท เชินเฟ็ลท์ จัดทำ "บ็อนเนอร์ดวร์ชมุสเทอรุง" ซึ่งตีพิมพ์ระหว่างปี 1852–1859 บันทึกตำแหน่งและขนาดของดาวได้ 324,198 ดวง โดยไม่นับรวมดาวฤกษ์ในซีกท้องฟ้าใต้ นี่เป็นสารบัญแฟ้มสุดท้ายที่สร้างขึ้นก่อนที่จะถึงสมัยที่มีการใช้การสังเกตการณ์ด้วยภาพถ่าย
ในปี 1863 เขาได้รับรางวัลเหรียญทองของสมาคมดาราศาสตร์หลวง และในปีนั้นเขาก็ได้มีสวนร่วมในการก่อตั้งสมาคมดาราศาสตร์เยอรมัน และยังได้จัดทำสารบัญแฟ้มสมาคมดาราศาสตร์ขึ้นมา
ดาวเคราะห์น้อย 1551 อาร์เกลันเดอร์ ได้รับการตั้งชื่อตามเขา
สารบัญแฟ้มทั่วไปใหม่

สารบัญแฟ้มทั่วไปใหม่  มักเรียกสั้น ๆ ว่า เอ็นจีซี  เป็นสารบัญแฟ้มทางดาราศาสตร์ที่ตีพิมพ์ใน ปี 1888 โดยจอห์น ไดรเยอร์ เป็นส่วนเสริมของสารบัญแฟ้มทั่วไปของเนบิวลาและกระจุกดาว มีวัตถุทางดาราศาสตร์ 7,840 รายการ ได้แก่ เนบิวลา กระจุกดาว และดาราจักร
ตัวเลขใน NGC เรียงลำดับตามไรต์แอสเซนชันจากค่าน้อยไปหามาก โดยอ้างอิงจากวิษุวัตในปี 1860 นอกจากนี้แล้ว สารบัญแฟ้มดัชนี (IC) ยังได้สร้างขึ้นใหม่โดยไดรเยอร์เพื่อมาเสริม NGC
ที่ใช้อยู่ในปัจจุบันคือ NGC แบบปรับปรุงใหม่ (Revised NGC, RNGC), NGC 2000.0 และ NGC/IC โดยมีพื้นฐานจาก NGC เดิม โดย RNGC ได้รับการแก้ไขในปี 1973 โดยแจ็ก ซูเลนทิก และวิลเลียม ทิฟต์ เพื่อแก้ไขข้อผิดพลาดและความกำกวม และได้ทำการแปลงพิกัดของวัตถุที่อยู่ในรายการให้เป็นวิษุวัตในปี 1975 นอกจากนี้ เมื่อมีวัตถุท้องฟ้าหลายดวงใกล้กับพิกัดที่ระบุโดย NGC สัญลักษณ์ A, B, ... จะถูกเพิ่มหลังหมายเลข NGC เพื่อหลีกเลี่ยงความคลุมเครือ NGC 2000.0 สร้างขึ้นโดยโรเจอร์ ซินน็อท ในปี 1988 โดยจัดลำดับวัตถุท้องฟ้าใหม่ตามรายการในสารบัญแฟ้ม NGC และ IC โดยแปลงพิกัดเป็นวิษุวัตปี 2000 และจัดเรียงใหม่ตามลำดับไรต์แอสเซนชัน NGC/IC เป็นรายการที่ได้รับการแก้ไขโดยว็อล์ฟกัง ชไตนิคเคอ ตั้งแต่ปี 2009 ในปี 2022 มีวัตถุท้องฟ้า 13,967 ดวงและเปิดให้อ่านได้ทั่วไปในรูปแบบเอกซ์เซล
เพศที่สาม

เพศที่สามเป็นแนวคิดที่ซึ่งปัจเจกถูกจัดหมวดหมู่ให้ไม่เป็นทั้งชายและหญิง ทั้งโดยสังคมหรือโดยตนเอง เพศที่สามยังเป็นหมวดหมู่ทางสังคมที่ปรากฏในสังคมที่ยอมรับเพศมากกว่าสองเพศ คำว่า "ที่สาม" มักเป็นที่เข้าใจว่าหมายถึง "อื่น ๆ" กระนั้นนักมานุษยวิทยาและสังคมวิทยาบางส่วนเคยบรรยายถึงเพศที่สี่ และห้า
สังคมส่วนใหญ่ใช้ระบบสองเพศ ซึ่งหมายถึงเพศชายและหญิงเท่านั้น ส่วนในวัฒนธรรมที่มีเพศที่สามหรือสี่ เพศเหล่านี้มักใช้แทนสิ่งที่แตกต่างกันอย่างมาก ในวัฒนธรรมของชาวฮาวายพื้นถิ่น กับ ขาวตาฮีตี มีแนวคิดของ "มาฮู" หมายถึงสภาวะตรงกลางระหว่างชายและหญิง หรือที่เรียกว่าเป็นสภาวะ "กำกวมกึ่งกลาง (liminality) ทางเพศ" ชาวอเมริกันพื้นถิ่นบางวัฒนธรรมของดีเน (Diné) รับรู้ถึงสเปกตรัมของเพศอยู่สี่เพศ: หญิงที่มีความเป็นหญิง หญิงที่มีความเป็นชาย ชายที่มีความเป็นหญิง และ ชายที่มีความเป็นชาย (feminine woman, masculine woman, feminine man, และ masculine man ตามลำดับ) คำว่า "เพศที่สาม" ยังถูกนำมาใช้เพื่อบรรยายบรรดาหิฌระ ซึ่งมีสถานะตามกฎหมายในเอเชียใต้, ฟะอะฟาฟีเนในพอลีนีเซีย และ พรหมจารีย์โดยสาบานในแถบบอลข่าน วัฒนธรรมที่รับรู้การมีอยู่ของเพศที่สามไม่ได้แปลว่าจะยกย่องเพศที่สามว่ามีค่าเสมอไป หลายครั้ง เพศที่สามเป็นผลพวงจากการลดทอนคุณค่าของผู้หญิงอย่างเปิดเผย (explicit devaluation of women) ในวัฒนธรรมนั้น ๆ
เมื่อเปรียบเทียบกับวัฒนธรรมที่ไม่ใช่ตะวันตกแล้ว แนวคิดของบทบาทเพศที่สามหรือสี่ยังถือว่าค่อนข้างใหม่ต่อวัฒนธรรมกระแสหลักของโลกตะวันตก
ถึงแม้ว่าในนักวิชาการตะวันตกกระแสหลัก - โดยเฉพาะบรรดานักมานุษยวิทยาที่พยายามเขียนเกี่ยวกับแนวคิด "หิฌระ" ของเอเชียใต้ หรือ "เพศต่าง ๆ" กับ "คนพหุวิญญาณ" ของอเมริกันพื้นเมือง — มักจะพยายามทำความเข้าใจคำว่า "เพศที่สาม" ในภาษาของชุมชนเพศหลากหลายร่วมสมัยเพียงอย่างเดียว ในขณะที่รักวิชาการบางส่วน — โดยเฉพาะนักวิชาการที่เป็นชนพื้นถิ่น - ได้เน้นย้ำว่าการขาดความเข้าใจบริบทและวัฒนธรรมที่นักวิชาการกระแสหลักเป็นกันได้นำไปสู่การแสดงถึงโดยผิด ๆ (misrepresentation) ของคนกลุ่มนี้ไปอย่างแพร่หลาย ไปจนถึงว่าแท้จริงแนวคิดเพศที่สามนี้สามารถนำมาใช้กับวัฒนธรรมเหล่านี้ได้หรือไม่แต่แรก
เทศบาลตำบลเนินสันติ

เทศบาลตำบลเนินสันติ เป็นเทศบาลตำบลที่ครอบคลุมพื้นที่บางส่วนของหมู่ที่ 1, 9, 12 และหมู่ 15–16 ของตำบลท่าแซะ ในอำเภอท่าแซะ จังหวัดชุมพร เดิมได้รับการจัดตั้งเป็นสุขาภิบาลเนินสันติวันที่ 13 กรกฎาคม พ.ศ. 2532 ต่อมาได้รับการจัดตั้งเป็นเทศบาลตำบลเนินสันติเมื่อวันที่ 25 พฤษภาคม พ.ศ. 2542 ในปี พ.ศ. 2565 เทศบาลตำบลเนินสันติมีประชากรทั้งหมด 1,883 คน
พื้นที่เทศบาลตำบลอยู่บริเวณทิศตะวันออกของอำเภอท่าแซะ อยู่ห่างจากที่ว่าการอำเภอท่าแซะ 2.6 กิโลเมตร อยู่ห่างจากศาลากลางจังหวัดชุมพรประมาณ 17.3 กิโลเมตร อยู่ห่างจากกรุงเทพมหานครประมาณ 445 กิโลเมตรตามทางรถยนต์ มีพื้นที่รับผิดชอบทั้งหมด 5.90 ตารางกิโลเมตรหรือคิดเป็น 3,687.5 ไร่ มีลักษณะเป็นชุมชนที่เกิดขึ้นใหม่ เกิดจากการขยายตัวบริเวณตลอดแนวทางหลวงแผ่นดินหมายเลข 4 (ถนนเพชรเกษม) ช่วงตัดทางหลวงจังหวัดหมายเลข 3180 และหมายเลข 3181 โดยมีบริเวณทางแยกเป็นศูนย์กลางชุมชนที่มีการเข้าถึงสูงสุด จากแหล่งที่ตั้งดังกล่าวทำให้ประชาชนสามารถเดินทางไปสู่ชุมชนต่าง ๆ ได้โดยรอบ เช่น ชุมชนสะพลี ชุมชนปะทิว ชุมชนท่าแซะ เป็นต้น
สารบัญแฟ้มของเนบิวลาและกระจุกดาว

สารบัญแฟ้มของเนบิวลาและกระจุกดาว  เป็นสารบัญแฟ้มทางดาราศาสตร์ที่รวบรวมรายชื่อเนบิวลาและกระจุกดาวที่ตีพิมพ์ในปี 1786 โดยวิลเลียม เฮอร์เชล ด้วยความช่วยเหลือจากแคโรไลน์ เฮอร์เชล น้องสาวของเขา ต่อมา จอห์น เฮอร์เชล ลูกชายของเขาได้ขยายให้เป็น สารบัญแฟ้มทั่วไปของเนบิวลาและกระจุกดาว 
ทั้ง และ ต่างก็ถือเป็นพื้นฐานสำหรับ สารบัญแฟ้มทั่วไปใหม่  ที่ทำโดยจอห์น ไดรเยอร์ ซึ่งยังคงใช้กันอยู่ทั่วไปในดาราศาสตร์สมัยใหม่
ประวัติศาสตร์.
สารบัญแฟ้มของเนบิวลาและกระจุกดาวได้รับการตีพิมพ์ครั้งแรกใน Philosophical Transactions โดยวิลเลียม เฮอร์เชล ในปี 1786 และได้เพิ่มเข้ามาอีก 1,000 รายการในปี 1789 และอีก 500 รายการในปี 1802 ทำให้ยอดรวมสุดท้ายเป็น 2,500
ในปี 1864 จอห์น เฮอร์เชล ได้ขยายสารบัญแฟ้มนี้โดยเพิ่มวัตถุเป็น 5,079 ชิ้น แล้วตีพิมพ์ใหม่เป็น สารบัญแฟ้ม "ทั่วไป" ของเนบิวลาและกระจุกดาว โดยเพิ่มคำว่า "ทั่วไป"  เข้าไป นอกจากนี้ยังมีการเผยแพร่ส่วนเสริมไปอีกหลังเขาเสียชีวิตไปแล้วกลายเป็น 10,300 รายการ
ในปี 1878 จอห์น ไดรเยอร์ได้ตีพิมพ์ส่วนขยายของ ในปี 1886 เขาเสนอให้แก้ไขส่วนเพิ่มเติมอีกเป็นครั้งที่สอง แต่ทางสมาคมดาราศาสตร์หลวงได้ขอให้เขาจัดพิมพ์เป็นสารบัญแฟ้มใหม่ ทำให้มีการตีพิมพ์สารบัญแฟ้มทั่วไปใหม่ขึ้นมาในปี 1888 และสารบัญแฟ้มดัชนี  ซึ่งเป็นส่วนขยายเพิ่มเติมอีกในปี 1895 และปี 1908
เขาค้อ

เขาค้อ เป็นภูเขาในท้องที่อำเภอเขาค้อ จังหวัดเพชรบูรณ์ เป็นส่วนหนึ่งของทิวเขาเพชรบูรณ์ตะวันตก เหตุที่เรียกกันว่า "เขาค้อ" เพราะป่าบริเวณนี้เดิมมีต้นค้อซึ่งเป็นไม้ตระกูลปาล์มขึ้นอยู่มาก
ลักษณะภูเขามีแนวทอดเขาจากทิศเหนือไปทิศใต้ ตอนบนสุดเป็นภูเขาสูงชัน มีความสูงจากระดับน้ำทะเลปานกลาง ตั้งแต่ 155 เมตร จนถึง จุดสูงสุด 1,593 เมตร มีลักษณะเป็นภูเขาหินทรายยอดราบหรือมีที่ราบอยู่บานยอดเขา
ลักษณะภูมิอากาศ มีฤดูหนาวประมาณเดือนพฤศจิกายนถึงกลางเดือนกุมภาพันธ์ อุณหภูมิค่อนข้างหนาวเย็น ฤดูร้อนอยู่ประมาณกลางเดือนกุมภาพันธ์ถึงกลางเดือนพฤษภาคม มีอุณหภูมิเฉลี่ยตลอดปีประมาณ 21.93 องศาเซลเซียส อากาศค่อนข้างร้อนช่วงกลางวัน ฤดูฝนอยู่ประมาณกลางเดือนพฤษภาคมถึงเดือนตุลาคม ปริมาณน้ำฝนค่อนข้างสูง ถึงประมาณ 1,425.75 มิลิเมตรต่อปี มีฝนตกปีละ 126 วัน จะมีฝนตกชุกร้อยละ 70 ของทั้งปี
เขาค้อเป็นสถานที่ท่องเที่ยวที่ได้รับความนิยม มีน้ำตก ถ้ำ เกาะ แก่ง หน้าผา จุดชมวิว อนุสาวรีย์จีนฮ่อ พิพิธภัณฑ์อาวุธ อนุสรณ์สถานผู้เสียสละเขาค้อ นอกจากนี้ยังมีเจดีย์พระบรมสารีริกธาตุเขาค้อ และพระตำหนักเขาค้อ เขาค้อได้รับการประกาศให้เป็นอุทยานแห่งชาติลำดับที่ 125 ของประเทศไทย มีเนื้อที่กว้างใหญ่ขนาด 301,698 ไร่
เทศบาลตำบลท่าแซะ

เทศบาลตำบลท่าแซะ เป็นเทศบาลตำบลที่ครอบคลุมพื้นที่บางส่วนของหมู่ที่ 1, 3–4, และหมู่ 6–8 ของตำบลท่าแซะ ในอำเภอท่าแซะ จังหวัดชุมพร เดิมได้รับการจัดตั้งเป็นสุขาภิบาลท่าแซะวันที่ 20 กันยายน พ.ศ. 2499 ปี พ.ศ. 2536 ได้มีการเปลี่ยนแปลงเขตสุขาภิบาลไปถึงฝั่งตะวันตกของคลองท่าแซะตามการขยายของเขตชุมชนที่เพิ่มขึ้น และได้รับการจัดตั้งเป็นเทศบาลตำบลท่าแซะเมื่อวันที่ 25 พฤษภาคม พ.ศ. 2542 ในปี พ.ศ. 2565 เทศบาลตำบลท่าแซะมีประชากรทั้งหมด 2,004 คน
พื้นที่เทศบาลตำบลอยู่บริเวณศูนย์ราชการของอำเภอท่าแซะ อยู่ห่างจากศาลากลางจังหวัดชุมพรประมาณ 20.6 กิโลเมตร อยู่ห่างจากกรุงเทพมหานครประมาณ 446 กิโลเมตรตามทางรถยนต์ มีพื้นที่รับผิดชอบทั้งหมด 3.30 ตารางกิโลเมตรหรือคิดเป็น 2,062.5 ไร่ ประกอบด้วยชุมชน 5 ชุมชน ได้แก่ ชุมชนบ้านท่าแซะ ชุมชนบ้านโตนดการ้อง ชุมชนบ้านยางฆ้อ ชุมชนบ้านนาดอน และชุมชนบ้านแหลมยาง
สารบัญแฟ้มดัชนี

สารบัญแฟ้มดัชนี  มักเรียกโดยย่อว่า IC เป็นสารบัญแฟ้มทางดาราศาสตร์ 2 รายการที่ประกอบไปด้วยกระจุกดาว เนบิวลา และดาราจักร เรียบเรียงขึ้นโดยจอห์น ไดรเยอร์ เพื่อเสริมสารบัญแฟ้มทั่วไปใหม่ (NGC)
เริ่มจากในปี 1894 ได้มีการเผยแพร่สารบัญแฟ้มของวัตถุท้องฟ้า 1,529 ชิ้นก่อน และในปี 1908 มีการเผยแพร่สารบัญแฟ้มอีกรายการที่มีวัตถุ 3,857 ชิ้น อาจมีการแยกเรียกแบบแรกเรียกว่า IC และแบบหลังเรียกว่า 2IC เมื่อมีความจำเป็นต้องแยกความแตกต่างระหว่างกัน แต่โดยปกติแล้วทั้งสองจะเรียกรวมว่า IC โดยไม่มีการแบ่งแยก วัตถุท้องฟ้าที่แสดงในรายการนั้นเรียงลำดับตามไรต์แอสเซนชันโดยอ้างอิงวิษุวัตปี 1860 โดยแยกระหว่าง IC และ 2IC 
ในขณะที่รวบรวม 2IC การสังเกตการณ์โดยใช้การถ่ายภาพทางดาราศาสตร์เริ่มแพร่หลาย ดาราจักรที่โชติมาตรต่ำจำนวนมากจึงมีรายชื่ออยู่ใน 2IC นอกจากนี้ยังได้มีการเขียนแสดงตำแหน่งในระบบพิกัดศูนย์สูตรโดยอ้างอิงตามวิษุวัตปี 1900 ด้วย
สารบัญแฟ้ม NGC 2000.0 ซึ่งสร้างขึ้นในปี 1988 แสดงรายการวัตถุท้องฟ้าที่แสดงใน IC และ 2IC หลังจากแปลงพิกัดเป็นวิษุวัตปี 2000
หิชรา

ในอนุทวีปอินเดีย หิชรา (อักษรโรมัน: hijra) เป็นคำกว้าง ๆ สำหรับเรียกหญิงข้ามเพศ และอาจใช้เรียกรวมกลุ่มยูนุช และ คนหลากเพศ ที่อาศัยในชุมชนที่ยึดถือปฏิบัติระบบวงศ์วานที่เรียกว่า คุรุเจละ (guru-chela) ชื่ออื่น ๆ ของหิชรา เช่น อารวณี (aravani), อารุวณี (aruvani) และ โชคัปปะ (jogappa) ส่วนในชุมชนหิชราบางกลุ่มในอินเดียนิยมเรียกตนเองว่าเป็นพวก กินนร ตามชื่อของสัตว์ในตำนาน ส่วนในปากีสถานเรียกว่า ฆวาจะระอ์ ซิรา (khawaja sira) ซึ่งมีความหมายเดียวกับคนข้ามเพศในภาษาอูรดู
หิชราได้รับการรับรองอย่างเป็นทางการในฐานะเพศที่สามในอนุทวีปอินเดียหลายประเทศ ในฐานะเพศที่ไม่ใช่ทั้งหญิงและชาย มีการบันทึกถึงหิชราปรากฏในหลักฐานลายลักษณ์อักษรของอนุทวีปอินเดียมาตั้งแต่สมัยโบราณ ดังเช่นในกามสูตร นับตั้งแต่ศตวรรษที่ 19 มา หิชรากลายมาเป็นเป้าของทางการอังกฤษเจ้าอาณานิคมซึ่งมีเป้าหมายกำจัดหิชรา การเป็นหิชราถูกตีตราว่าผิดกฎหมายภายใต้มาตรา 377 ของประมวลกฎหมายอาญาอินเดีย (1860), และยังได้รับการตีตราให้เป็นชนเผ่าอาชญากรรมในปี 1871 แนวคิดการต่อต้านหิชรายังคงอยู่ในสังคมอินเดียเรื่อยมาแม้จะได้รับเอกราชแล้วก็ตาม
หิชราส่วนใหญ่ในปัจจุบันอาศัยอยู่ในชุมชนที่มีการระบุตนอย่างชัดเจนว่าเป็นชุมชนหิชรา และเป็นชุมชนที่มีการจัดระบบระเบียบอย่างดี ชุมชนเหล่านี้มีผู้นำคือคุรุ ชุมชนเหล่านี้ประกอบด้วยชนหลายรุ่นอายุที่อยู่ในภาวะยากจนอดอยาก หรือที่ถูกปฏิเสธโดยหรือหนีออกมาจากครอบครัวเดิมของตน สมาชิกจำนวนมากของชุมชนหิชราประกอบอาชีพค้าประเวณี
คำว่า "หิชรา" เป็นคำฮินดูสถาน โดยธรรมเนียมแล้วมีแปลเป็นอังกฤษว่าเป็นพวก "เพศกะเทย" ที่ซึ่ง "ความกำกวมของอวัยวะเพศชายเป็นศูนย์กลางของการนิยามนี้" อย่างไรก็ตาม แม้โดยทั่วไปหิชราส่วนใหญ่จะเกิดมาเป็นเพศชาย มีหิชราส่วนน้อยเท่านั้นที่เกิดมาด้วยภาวะเพศกำกวม หิชราบางส่วนอาจเข้าร่วมพิธีกรรมเปลี่ยนผ่านเพื่อเริ่มต้นใหม่ (initiation rite) เข้าสู่ชุมชนหิชรา พิธีกรรมนี้เรียกว่า "นิรวาณ" ซึ่งประกอบด้วยการตัดองคชาต อัณฑะ และถุงหุ้มอัณฑะ ทิ้ง
นับตั้งแต่ศตวรรษที่ 20 เป็นต้นมา นักเคลื่อนไหวหิชราและองค์การนอกรัฐจำนวนหนึ่งได้ทำการล็อบบีให้มีการรับรองหิชราเป็นประเภทหนึ่งของ "เพศที่สาม" ที่ไม่ใช่หญิงหรือชาย โดยรัฐ ในบังกลาเทศ การเรียกร้องนี้ประสบผลสำเร็จ และผู้ที่ขึ้นทะเบียนเป็นหิชรายังได้รับสิทธิพิเศษบางประการในการศึกษาและอาชีพรายได้ต่ำบางกลุ่ม ส่วนในอินเดีย ศาลสูงสุดอินเดียได้รับรองหิชราในเดือนเมษายน 2014 เช่นเดียวกับคนข้ามเพศ ยูนุช และคนหลายเพศ ให้เป็น "เพศที่สาม" ตามกฎหมาย เนปาล ปากีสถาน อินเดีย และบังกลาเทศ ล้วนมีการรับรองสถานะเพศที่สามโดยกฎหมาย โดยอินเดีย เนปาล และปากีสถาน ยังอนุญาตให้ระบุเพศที่สามบนเอกสารทางการบางชนิด และบนหนังสือเดินทาง
ทิวเขาเพชรบูรณ์

ทิวเขาเพชรบูรณ์ เป็นทิวเขาที่อต่อเนื่องจากทิวเขาหลวงพระบาง ครอบคลุมตั้งแต่ภาคเหนือตอนล่างลงมาถึงภาคกลางตอนบน มีความยาวรวม 586 กิโลเมตร แบ่งออกได้เป็น 2 ส่วน ส่วนแรกตั้งแต่ทางตะวันออกของแม่น้ำป่าสัก ผ่านจังหวัดเลย เพชรบูรณ์ ขอนแก่น และชัยภูมิ มีความยาว 236 กิโลเมตรและส่วนที่สองเริ่มจากฝั่งตะวันตกของแม่น้ำป่าสักผ่านจังหวัดเลย พิษณุโลก เพชรบูรณ์ นครสวรรค์ และลพบุรี มีความยาว 350 กิโลเมตร ยอดเขาและสันเขาที่สำคัญ ได้แก่ ภูสอยดาว ภูเมี่ยง ภูขัด และภูหินร่องกล้า เขาปู่ เขาย่า เขาค้อ เขาผ้าขาว และเขารัง 
ลักษณะทางกายภาพเป็นภูเขาสูงสลับซับซ้อน มีความสูงจากระดับน้ำทะเลตั้งแต่ 500–1,571 เมตร ประกอบด้วย อุทยานแห่งชาติและเขตรักษาพันธ์ุสัตว์ป่า จำนวน 10 แห่ง คือ อุทยานแห่งชาติภูเรือ อุทยานแห่งชาติภูสวนทราย เขตรักษาพันธ์ุสัตว์ป่าภูหลวง เขตรักษาพันธ์ุสัตว์ป่าภูค้อ ภูกระแต อุทยานแห่งชาติภูกระดึง อุทยานแห่งชาติน้ำหนาว อุทยานแห่งชาติภูผาม่าน อุทยานแห่งชาติภูหินร่องกล้า อุทยานแห่งชาติทุ่งแสลงหลวง และอุทยานแห่งชาติเขาค้อ
ลุ่มน้ำสายสำคัญที่เกิดจากพื้นที่ภูมิทัศน์ทิวเขาเพชรบูรณ์ ประกอบด้วยลุ่มน้ำพุงไหลลงสู่ลุ่มน้ำป่าสัก ลุ่มน้ำเลยไหลลงสู่แม่น้ำโขง ลุ่มน้ำหมันไหลลงสู่ลุ่มน้ำเหืองไหลลงสู่แม่น้ำโขง ต้นน้ำพองไหลลงสู่แม่น้ำพอง จังหวัดขอนแก่น ต้นน้ำเซิญเป็นแม่น้ำสาขาของแม่น้ำชี และลุ่มน้ำเข็กไหลลงสู่แม่น้ำน่านทางฝั่งทิศตะวันตก
องค์การบริหารส่วนตำบลท่าแซะ

องค์การบริหารส่วนตำบลท่าแซะ เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ 2, 5, 10–11, 13–14, 17–18 รวมถึงพื้นที่บางส่วนของหมู่ 1, 3–4, 6–9, 12, 15–16 ของตำบลท่าแซะ (เฉพาะนอกเขตเทศบาลตำบลท่าแซะและเทศบาลตำบลเนินสันติ) ในอำเภอท่าแซะ จังหวัดชุมพร เดิมได้รับการจัดตั้งเป็นสภาตำบลท่าแซะในพ.ศ. 2516 ต่อมาได้รับการจัดตั้งเป็นองค์การบริหารส่วนตำบลท่าแซะเมื่อวันที่ 3 มีนาคม พ.ศ. 2538 ในเดือนธันวาคมปี พ.ศ. 2565 มีประชากรทั้งหมด 7,360 คน
เขตองค์การบริหารส่วนตำบลตั้งอยู่ห่างจากที่ว่าการอำเภอท่าแซะประมาณ 3.1 กิโลเมตร ศาลากลางจังหวัดชุมพรประมาณ 15.8 กิโลเมตร อยู่ห่างจากกรุงเทพมหานครประมาณ 446 กิโลเมตรตามทางรถยนต์ มีพื้นที่รับผิดชอบทั้งหมด 113.27 ตารางกิโลเมตร หรือคิดเป็นพื้นที่ประมาณ 70,793.75 ไร่
เน็ตเวิร์คเท็น

เน็ตเวิร์คเท็น  เป็นช่องฟรีทีวีของออสเตรเลียที่เป็นเจ้าของโดยเท็นเน็ตเวิร์คโฮลดิ้งส์ซึ่งเป็นบริษัทในเครือของพาราเมาท์โกลบอล ก่อตั้งขึ้นเมื่อวันที่ 1 สิงหาคม พ.ศ. 2507
เทศบาลตำบลปะทิว

เทศบาลตำบลปะทิว เป็นองค์กรปกครองส่วนท้องถิ่นประเภทเทศบาลตำบลที่ครอบคลุมพื้นที่ทั้งหมดของหมู่ 7 ตำบลบางสน รวมทั้งพื้นที่บางส่วนของหมู่ที่ 3 ของตำบลทะเลทรัพย์ ในอำเภอปะทิว จังหวัดชุมพร เดิมได้รับการจัดตั้งเป็นสุขาภิบาลปะทิววันที่ 20 กันยายน พ.ศ. 2499 และได้รับการจัดตั้งเป็นเทศบาลตำบลปะทิวเมื่อวันที่ 25 พฤษภาคม พ.ศ. 2542 ในปี พ.ศ. 2565 เทศบาลตำบลปะทิวมีประชากรทั้งหมด 1,308 คน
พื้นที่เทศบาลตำบลอยู่บริเวณศูนย์ราชการของอำเภอปะทิว ตั้งอยู่ห่างจากศาลากลางจังหวัดชุมพรประมาณ 28.4 กิโลเมตร อยู่ห่างจากกรุงเทพมหานครประมาณ 448 กิโลเมตรตามทางรถยนต์ และประมาณ 1 ชั่วโมง 5 นาทีผ่านทางท่าอากาศยานชุมพร มีพื้นที่รับผิดชอบทั้งหมด 1.86 ตารางกิโลเมตรหรือคิดเป็น 2,062.5 ไร่ ประกอบด้วยชุมชน 4 ชุมชน ได้แก่ ชุมชนวัดเขาเจดีย์–ตลาดใน ชุมชนสานฝัน ชุมชนประสพสุข และชุมชนพูนทรัพย์ โดยมีศูนย์กลางของชุมชนอยู่ที่สถานีรถไฟปะทิว ซึ่งเป็นสถานีรถไฟชั้น 1 ของทางรถไฟสายใต้ คอยให้บริการด้านการเดินทางกับประชาชนในพื้นที่ทั้งหมด 16 ขบวน/วัน
วิลเฮ็ล์ม กลีเซอ

วิลเฮ็ล์ม กลีเซอ (21 มิถุนายน 1915 – 12 มิถุนายน 1993) เป็นนักดาราศาสตร์ชาวเยอรมัน
ชีวประวัติ.
กลีเซอเกิดที่เมืองกอลท์แบร์กในเมืองซวอตอรือยาในไซลีเชียซึ่งปัจจุบันเป็นส่วนหนึ่งของโปแลนด์ ตั้งแต่ปี 1933 เขาเริ่มศึกษาด้านดาราศาสตร์ คณิตศาสตร์ และฟิสิกส์ที่มหาวิทยาลัยวรอตสวัฟ และต่อมาที่มหาวิทยาลัยเบอร์ลิน จนกระทั่งต้องเลิกกลางคันเพื่อไปรับราชการทหาร แวร์มัคท์เกณฑ์เขาไปเป็นทหารและส่งไปยังแนวรบด้านตะวันออกเมื่อวันที่ 23 มีนาคม 1942 เขาถูกกองกำลังโซเวียตจับเข้าคุกทางเหนือของปอซนัญเมื่อวันที่ 16 กุมภาพันธ์ 1945 และในที่สุดก็สามารถกลับบ้านได้ในวันที่ 11 กันยายน 1949 ในช่วงทศวรรษนั้นเขาไม่สามารถทำงานเป็นนักวิทยาศาสตร์ได้ แต่ความกระตือรือร้นด้านวิทยาศาสตร์ของเขาก็ไม่ได้ลดลง ขณะเป็นเชลยศึกเขาได้บรรยายเกี่ยวกับวิทยาศาสตร์และทำการสังเกตการเปลี่ยนแปลงความสว่างของดาวแปรแสงโดยไม่ต้องใช้เครื่องมือ
กลีเซอได้รับการว่าจ้างให้เป็นผู้ช่วยสังเกตการณ์ที่สถาบันการคำนวณทางดาราศาสตร์ซึ่งย้ายไปที่ไฮเดิลแบร์คในเดือนตุลาคม 1949 หลังจากเดินทางกลับประเทศได้ไม่นาน และได้กลายเป็นผู้สังเกตการณ์ในปี 1957 และได้เป็นหัวหน้าผู้สังเกตการณ์ในปี 1965 เขามีส่วนร่วมในการแก้ไขหนังสือประจำปีทางดาราศาสตร์จนกระทั่งถึงปี 1954 และได้มีส่วนร่วมในการแก้ไขสารบัญแฟ้มพื้นฐาน (FK4, FK5) ตั้งแต่ปี 1957 จนกระทั่งเกษียณอายุในปี 1980
เมื่อวันที่ 9 กรกฎาคม 1951 เขาได้รับข้อเสนอจากปีต ฟัน เดอ กัมป์ ให้รับหน้าที่จัดระเบียบดาวฤกษ์ในบริเวณใกล้เคียงกับระบบสุริยะ และเริ่มรวบรวมรายชื่อดาวฤกษ์ในบริเวณใกล้เคียง สิ่งนี้ต่อมามีชื่อเรียกว่าสารบัญแฟ้มดาวฤกษ์ใกล้เคียงของกลีเซอ ในปี 1957 มีการเผยแพร่สารบัญแฟ้มดาวฤกษ์ฉบับแรก โดยมีรายชื่อวัตถุมากกว่า 1,000 ชิ้นที่อยู่ในระยะห่างจากระบบสุริยะไม่เกิน 20 พาร์เซก และในปี 1969 ได้ขยายเป็นประมาณ 2,000 ชิ้นในระยะจนถึง 22 พาร์เซก
ดาวเคราะห์น้อย 1823 กลีเซอ ได้รับการตั้งชื่อตามเขา
องค์การบริหารส่วนตำบลสะพลี

องค์การบริหารส่วนตำบลสะพลี เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ 2–3, 6–8, 10–11 รวมถึงพื้นที่บางส่วนของหมู่ 1, 4, 9 ของตำบลสะพลี (เฉพาะนอกเขตเทศบาลตำบลสะพลี) ในอำเภอปะทิว จังหวัดชุมพร เดิมได้รับการจัดตั้งเป็นสภาตำบลสะพลีในพ.ศ. 2516 ต่อมาได้รับการจัดตั้งเป็นองค์การบริหารส่วนตำบลสะพลีเมื่อวันที่ 30 มกราคม พ.ศ. 2539 ในเดือนธันวาคมปี พ.ศ. 2565 มีประชากรทั้งหมด 6,022 คน
เขตองค์การบริหารส่วนตำบลตั้งอยู่ห่างจากที่ว่าการอำเภอปะทิวประมาณ 17.4 กิโลเมตร ศาลากลางจังหวัดชุมพรประมาณ 14.6 กิโลเมตร ห่างจากกรุงเทพมหานครประมาณ 452 กิโลเมตรตามทางรถยนต์ และประมาณ 453 กิโลเมตรผ่านสถานีรถไฟสะพลี ซึ่งเป็นสถานีรถไฟชั้น 3 ของทางรถไฟสายใต้ คอยให้บริการด้านการเดินทางกับประชาชนในพื้นที่ทั้งหมด 4 ขบวน/วัน มีพื้นที่รับผิดชอบทั้งหมด 82.0 ตารางกิโลเมตร หรือคิดเป็นพื้นที่ประมาณ 51,250.0 ไร่ เป็นที่ตั้งของหาดทุ่งวัวแล่น เป็นชายหาดที่มีชื่อเสียงของชุมพร ได้มีการนำรูปปั้นวัวป่ามาตั้งไว้ริมชายหาด กลายเป็นสัญลักษณ์สำคัญของหาดนี้ หาดทุ่งวัวแล่นมีความยาวประมาณ 2 กิโลเมตร เม็ดทรายสีขาวนวลละเอียดน้ำทะเลสวยใสเหมาะแก่การเล่นน้ำ ส่วนทางตอนใต้ของหาดติดกับเชิงเขาเป็นหาดหินสามารถดำน้ำตื้นชมปะการังได้ มีถนนเลียบขนานไปกับชายหาด อีกฝั่งของถนนจะเป็นสวนมะพร้าวร่มรื่นสลับกับชุมชนตลอดแนวชาย หาดทุ่งวัวแล่นมีสิ่งอำนวยความสะดวกทั้งที่พัก ร้านอาหาร โรงเรียนสอนดำน้ำและร้านเช่าอุปกรณ์ดำน้ำให้บริการ
เพรตตี เดดลี

เพรตตี เดดลี (Pretty Deadly) เป็นแท็กทีมมวยปล้ำอาชีพของอังกฤษ ประกอบด้วย Elton Prince (เกิด 21 พฤษภาคม ค.ศ. 1997) และ Kit Wilson (เกิด 4 สิงหาคม ค.ศ. 1994) ปัจจุบันพวกเขาได้เซ็นสัญญากับ WWE เป็นอดีตแชมป์แท็กทีม NXT และแชมป์แท็กทีม NXT UK
สารบัญแฟ้มพื้นฐาน

สารบัญแฟ้มพื้นฐาน  เป็นสารบัญแฟ้มดาวฤกษ์ที่มีความแม่นยำสูงในการบันทึกตำแหน่ง แม้ว่าจำนวนดาวฤกษ์ที่อธิบายไว้ในรายการนี้จะน้อย แต่ความแม่นยำของตำแหน่งนั้นสูงมาก ดังนั้นจึงสามารถกำหนดระบบพิกัดอ้างอิงได้จากความสัมพันธ์ของตำแหน่งดาวฤกษ์ จนถึงปัจจุบันได้รับการตีพิมพ์แล้วรวมทั้งหมด 6 เล่ม
ตัวย่อคือ FK จากชื่อภาษาเยอรมัน Fundamental-Katalog ชื่อดาวฤกษ์ในสารบัญแฟ้มนี้จะถูกเรียกโดยขึ้นต้นด้วย FK แล้วตามด้วยหมายเลขของฉบับการแก้ไข แล้วตามด้วยหมายเลขลำดับในฉบับนั้น ตัวอบ่างเช่นดาวอัลฟาแกะคือ FK5 74
การปรับปรุงแก้ไข.
FK.
สารบัญแฟ้มดาวฤกษ์พื้นฐานเล่มแรกได้รับการตีพิมพ์ใน ปี 1907 ในหนังสือประจำปีทางดาราศาสตร์เบอร์ลินของประเทศเยอรมนี
FK3.
FK3 (สารบัญแฟ้มปัจจัยพื้นฐานฉบับที่สาม) ตีพิมพ์ในปี 1937 ครอบคลุมดาวฤกษ์ 873 ดวง เป็นสารบัญแฟ้มของดาวฤกษ์ฉบับแรกที่มีตำแหน่งที่กำหนดไว้อย่างแม่นยำ แผนภูมิดาวนี้เป็นมาตรฐานจนกระทั่งถึงเมื่อมี FK4 ระบบในตอนนั้นได้ถูกใช้ต่อไปจนถึง FK6
FK4.
FK4 (สารบัญแฟ้มปัจจัยพื้นฐานฉบับที่สี่) ได้รับการวัดและเผยแพร่ใน ปี 1963 โดยมีรายการดาวฤกษ์ 1,535 ดวงตั้งแต่ ต้นยุคอ้างอิง 1,950.0 ถึง 1,975.0 วัดที่สถาบันการคำนวณทางดาราศาสตร์แห่งมหาวิทยาลัยไฮเดิลแบร์ค ประเทศเยอรมนี มีความแม่นยำมากกว่า FK3 มาก
FK4S (ส่วนเสริมของสารบัญแฟ้มปัจจัยพื้นฐานฉบับที่สี่) แก้ไขและเสริมดาวฤกษ์ 1,987 ดวง มากกว่าที่ระบุไว้ใน FK4
FK5.
FK5 (สารบัญแฟ้มปัจจัยพื้นฐานฉบับที่ห้า) เป็นบันทึกการสังเกตล่าสุดใน ปี 1988 เพิ่มเติมจากดาวฤกษ์ของ FK4 มีการระบุตำแหน่งของดาวฤกษ์ 1,535 ดวง
ฉบับต่อขยายเพิ่มของ FK5 ในปี 1991 ได้เพิ่มดาวฤกษ์พื้นฐาน 3,117 ดวง
FK6.
FK6 (สารบัญแฟ้มปัจจัยพื้นฐานฉบับที่หก) เพิ่มเติมจาก FK5 โดยเป็นบันทึกการสังเกตการณ์ล่าสุดใน ปี 2000 สัมพันธ์กับ ICRF ที่มีข้อมูลจากดาวเทียมฮิปปาร์โคส ความแม่นยำของตำแหน่งนั้นสูงที่สุดในสารบัญแฟ้มดาวฤกษ์ส่วนใหญ่ ประกอบด้วย 2 เล่ม ได้แก่ FK6(I) และ FK6(III) โดยมีดาวฤกษ์ 878 ดวงที่อธิบายไว้ใน FK6(I) และ 3,272 ดวงใน FK6(III) ทั้งคู่เพิ่มเติมจาก FK5 โดยใช้ข้อมูลจากสารบัญแฟ้มดาวฤกษ์ของยานฮิปปาร์โคส
ฮาร์ทมูท ยาไรส์

ฮาร์ทมูท ยาไรส์ (เกิดปี 1946) เป็น นักดาราศาสตร์ชาวเยอรมัน เขาเป็นสมาชิกของสมาคมนักดาราศาสตร์เยอรมันและสถาบันการคำนวณทางดาราศาสตร์ของมหาวิทยาลัยไฮเดิลแบร์ค เชี่ยวชาญด้านการศึกษาดาวฤกษ์ใกล้ดวงอาทิตย์ ผลงานสำคัญที่เป็นที่รู้จักที่สุดของเขาคือทำส่วนเสริมของสารบัญแฟ้มดาวฤกษ์ใกล้เคียงของกลีเซอ ร่วมกับวิลเฮ็ล์ม กลีเซอ ซึ่งตีพิมพ์ในปี 1978 และ 1991 ดาวในสารบัญแฟ้มของกลีเซอมีชื่อเรียกอีกอย่างว่า GJ (กลีเซอ–ยาไรส์) เนื่องจากการมีส่วนร่วมของยาไรส์
ดาวเคราะห์น้อยในแถบดาวเคราะห์น้อยหลัก 9861 ยาไรส์ ได้รับการตั้งชื่อเพื่อเป็นเกียรติแก่เขา
ตัวอักษรเฉพาะภาษาเยอรมันคือ ("เอ็สเซ็ท") ในนามสกุลของเขาบางครั้งก็สะกดด้วย แทน
สารบัญแฟ้มดาวฤกษ์ใกล้เคียงของกลีเซอ

สารบัญแฟ้มดาวฤกษ์ใกล้เคียงของกลีเซอ  เป็นสารบัญแฟ้มดาวฤกษ์ซึ่งได้รับการอ้างอิงถึงบ่อยครั้ง โดยได้บันทึกรายการดาวฤกษ์ (รวมถึงดาวแคระขาวบางดวง) ซึ่งอยู่ภายในระยะ 25 พาร์เซก (81.54 ปีแสง) จากโลก
ฉบับพิมพ์ครั้งแรกและภาคผนวก.
ในปี 1957 วิลเฮ็ล์ม กลีเซอ นักดาราศาสตร์ชาวเยอรมัน ได้เผยแพร่รายการวัตถุท้องฟ้าชุดแรก โดยระบุสมบัติของดาวเกือบ 1,000 ดวงภายใน 20 พาร์เซกจากโลก เรียงลำดับตามไรต์แอสเซนชัน ดาวที่บันทึกไว้ได้รับการกำหนดรหัส GL ตามด้วยหมายเลขตั้งแต่ 1 ถึง 915
อย่างไรก็ตาม ปัจจุบันใช้คำนำหน้าเป็น Gl (l เป็นแอลตัวพิมพ์เล็ก) หรือ GJ โดย GJ ใช้กับสารบัญแฟ้มกลีเซอ–ยาไรส์ ที่ต่อเติมขึ้นภายหลัง (รายละเอียดอ่านที่หัวข้อถัดไป)
ในปี 1969 กลีเซอได้ตีพิมพ์สารบัญแฟ้มใหม่ซึ่งได้ขยายขอบเขตเป็น 22 พาร์เซกและมีการปรับปรุงมากมาย การใส่เพิ่มนี้ทำให้จำนวนดาวฤกษ์ทั้งหมดเป็น 1,529 เพื่อรักษาลำดับตามไรต์แอสเซนชันที่ถูกต้อง ดาวที่บันทึกไว้ใหม่จะได้รับการกำหนดหมายเลขด้วยเลขทศนิยมระหว่างเลขที่มีอยู่ เช่น Gl 4.1 และ Gl 4.2 ถูกเพิ่มเข้าไประหว่าง Gl 4 และ Gl 5
ในปี 1970 ริชาร์ด วูลีย์ และคณะ ได้เผยแพร่ส่วนต่อเติมซึ่งขยายช่วงไปจนถึง 25 พาร์เซก ดาวที่บันทึกใหม่จะใช้ชื่อนำหน้าเป็น Wo โดยกำหนดหมายเลขตั้งแต่ 9001 ถึง 9850 ตามลำดับไรต์แอสเซนชัน แต่มีบางส่วนที่ซ้ำซ้อนกับส่วนที่เพิ่มในปี 1969 เช่น Gl 4.1 = Wo 9001
ฉบับแก้ไขโดยยาไรส์ (GJ).
กลีเซอได้จัดพิมพ์ฉบับที่สองเพิ่มเติมในปี 1979 ร่วมกับฮาร์ทมูท ยาไรส์ สารบัญแฟ้มนี้ปัจจุบันเรียกกันทั่วไปว่า สารบัญแฟ้มกลีเซอ–ยาไรส์ (สารบัญแฟ้ม GJ) สารบัญแฟ้มนี้มี 2 ตาราง คือตารางแรกซึ่งเป็นส่วนหมายเลข 1000 ถึง 1294 ซึ่งได้รับการยืนยันแล้วว่าเป็นดาวฤกษ์ที่อยู่ในบริเวณใกล้เคียง และในตารางที่ 2 ซึ่งเป็นส่วนที่มีหมายเลขตั้งแต่ 2001 ถึง 2159 เป็นดาวฤกษ์ที่สงสัยกันว่าอยู่ในบริเวณใกล้เคียง
นับตั้งแต่มีการเผยแพร่สารบัญแฟ้มฉบับนี้ การตั้งชื่อระบบ GJ ก็ได้รับการนำมาใช้กับดาวทั้งหมดที่มีอยู่ในฉบับก่อนหน้าและที่ตามมาและส่วนเพิ่มเติม
ในปี 1991 กลีเซอร่วมกับยาไรส์ตีพิมพ์สารบัญแฟ้มดาวใกล้เคียงฉบับที่สาม (CNS3) ซึ่งมีข้อมูลเกี่ยวกับดาว 3,803 ดวง แม้ว่าสารบัญแฟ้มนี้จะเป็นแบบร่าง แต่ก็ยังใช้อยู่ในปัจจุบัน ดาวหลายดวงได้รับการกำหนดหมายเลข GJ แล้ว แต่มีดาว 1,388 ดวงที่ไม่มีหมายเลขและจำเป็นต้องตั้งชื่อ ดังนั้นพวกเขาจึงกำหนดหมายเลข 3001 ถึง 4388 ตามลำดับไรต์แอสเซนชัน สารบัญแฟ้มปัจจุบันมีตัวเลขเหล่านี้ด้วย ตัวอย่างของดาวที่มีหมายเลข GJ อย่างไม่เป็นทางการคือ GJ 3021 (HD 1237)
ในปี 1998 ยาไรส์ได้จัดทำส่วนเพิ่มเติมทางออนไลน์เท่านั้นและพร้อมให้บริการที่สถาบันการคำนวณทางดาราศาสตร์ของมหาวิทยาลัยไฮเดิลแบร์ค
ดาวฤกษ์บางดวง เช่น กลีเซอ 581 และกลีเซอ 710 เป็นที่รู้จักจากหมายเลขสารบัญแฟ้มดั้งเดิม ดวงดาวในสารบัญแฟ้มนี้มักเป็นเป้าหมายในการศึกษาเนื่องจากอยู่ใกล้โลก
ส่วนเพิ่มเติมล่าสุดเผยแพร่ในปี 2010 และมีการประสานข้อมูลจาก 2MASS เท่าที่จะทำได้
ฟิกโตเซ็กชวล

ฟิกโตเซ็กชวลลิตี  หรือ ฟิกโตเซ็กชวล  เป็นการดึงดูดทางเพศที่มีต่อตัวละครในบันเทิงคดี แม้ว่าไม่ใช่ฟิกโตเซ็กชวลทุกคนที่ระบุว่าตนเองเป็นเกรย์เอเซ็กชวล แต่บุคคลที่เป็นฟิกโตเซ็กชวลก็คือผู้ที่ไม่มีประสบการณ์การดึงดูดทางเพศกับคนจริง ๆ และถือว่าอยู่ในสเปกตรัมของเอเซ็กชวล
สิ่งที่ทำให้เกิดการดึงดูดทางเพศสำหรับฟิกโตเซ็กชวลไม่ใช่มนุษย์จริงหรือสิ่งทดแทนมนุษย์จริง แต่เป็นสิ่งทำขึ้นที่ไม่ใช่มนุษย์ โดยเฉพาะตัวละครในบันเทิงคดี อย่างไรก็ตาม รูปแบบของเพศวิถีนี้มักถูกมองข้าม เนื่องจากการเน้นเรื่องเพศวิถีระหว่างบุคคลเป็นสำคัญ
สะพานที่ใช้เป็นถนน

สะพานที่ใช้ถนน  หรือ สะพานถนน เป็นสะพานที่สร้างขึ้นเพื่อเป็นส่วนหนึ่งของถนน เพื่อรองรับการเดินทางของยานพาหนะ โดยเฉพาะรถยนต์และจักรยานยนต์
ความกว้างของสะพานและองค์ประกอบด้านความปลอดภัย (เช่น ราวกันตก) ขึ้นอยู่กับการใช้ถนน (ทางผ่านเพื่อการเกษตร, ถนนสายรอง, ถนนสายหลัก, ทางคู่ และทางหลวง), ประเภทของการก่อสร้างสะพานและช่วงของสะพานเมื่อเทียบกับภูมิประเทศ, สภาพและลักษณะทางธรณีวิทยาของพื้นที่ (ตลิ่ง ทางเลี่ยง เหนือหุบเขา ฯลฯ) ตลอดจนค่าใช้จ่ายและผลกระทบต่อภูมิทัศน์
สะพานทางหลวง.
สะพานทางหลวงอาจมีหนึ่งหรือสองชานชาลาอิสระเพื่อให้การจราจรไหลไปในแต่ละทิศทาง วัสดุที่ใช้กันอย่างแพร่หลายในการผลิตคือ คอนกรีตเสริมเหล็กและคอนกรีตอัดแรง สะพานเหล็กและเหล็กประกอบมักต้องใช้ตอม่อขนาดใหญ่ ทางหลวงบางช่วงก่อนปี 1945 มีสะพานโค้งที่มีกำแพงล้อมรอบด้วย
การเลือกปฏิบัติต่อบุคคลที่เป็นเอเซ็กชวล

การเลือกปฏิบัติต่อบุคคลที่เป็นเอเซ็กชวล หรือที่เรียกว่า เอซโฟเบีย  หรือ เอโฟเบีย  เมื่อบ่งชี้ถึงบุคคลที่เป็นเอสเปก (เอโรแมนติกและ/หรือเอเซ็กชวล) ครอบคลุมทัศนคติ พฤติกรรม และความรู้สึกเชิงลบต่อเอเซ็กชวลหรือบุคคลที่ระบุว่าเป็นส่วนหนึ่งของสเปกตรัมเอเซ็กชวล ความรู้สึกหรือการตีค่าเชิงลบที่มีต่อเอเซ็กชวลรวมไปถึงการลดทอนความเป็นมนุษย์ ความเชื่อที่ว่าเอเซ็กชวลเป็นความผิดปกติทางจิต ว่าบุคคลที่เป็นเอเซ็กชวลไม่สามารถมีความรู้สึกรักได้ และการปฏิเสธที่จะยอมรับว่าเอเซ็กชวลเป็นรสนิยมทางเพศที่แท้จริง เอเซ็กชวลบางครั้งอาจสับสนกับการอยู่เป็นโสด การงดเว้นการมีเพศสัมพันธ์ การต่อต้านเพศวิถี หรือภาวะด้อยความต้องการทางเพศ
มีความพยายามที่จะต่อต้านการเลือกปฏิบัติที่ต่อเอเซ็กชวลผ่านกฎหมายหรือการศึกษา (เช่นผ่านการประชุมเชิงปฏิบัติการเกี่ยวกับเอเซ็กชวล)
คิง เดอะ แลนด์

คิง เดอะ แลนด์  เป็นละครโทรทัศน์ของเกาหลีใต้ นำแสดงโดยอี จุน-โฮ และอิม ยุน-อา ออกอากาศทางช่องเจทีบีซี ตั้งแต่วันที่ 17 มิถุนายน ถึง 6 สิงหาคม 2023 ออกอากาศทุกวันเสาร์และวันอาทิตย์ เวลา 22:30 น. (เวลามาตรฐานเกาหลี) นอกจากนี้ยังมีการสตรีมบน TVING ในเกาหลีใต้และบนเน็ตฟลิกซ์ในบางภูมิภาค
เรื่องย่อ.
"คิง เดอะ แลนด์" บอกเล่าเรื่องราวของ กู ว็อน (อี จุน-โฮ) ซึ่งเป็นทายาทของบริษัทเดอะคิงกรุป กลุ่มโรงแรมหรูที่เข้าสู่สงครามแย่งชิงมรดก และช็อน ซา-รัง (อิม ยุน-อา) พนักงานโรงแรมที่มีรอยยิ้มบนใบหน้าของเธอเสมอจนกระทั่งเธอได้พบกับกู ว็อน
ทายาทและผู้จัดการทั่วไปของโรงแรมคิง
พนักงานโรงแรมและสไมล์ควีนแห่งโรงแรมคิง
 พ่อของกู ว็อน ซึ่งเป็นประธานของบริษัทคิงกรุป
 แม่ของกู ว็อน
 พี่สาวคนโตของกู ว็อน และเป็นลูกสาวคนโตของคิงกรุป
 เพื่อนและเลขาของกู ว็อน
 เพื่อนสนิทของซา-รัง ซึ่งเป็นพนักงานต้อนรับบนเครื่องบินของคิงแอร์
 เพื่อนของซา-รัง และแม่ที่ทำงานเป็น "พนักงานขาย" ของอลันกา ร้านค้าปลอดภาษีในเครือคิงกรุป
 คุณย่าของซา-รัง
ตำบลปากทรง

ปากทรง เป็น 1 ใน 4 ตำบลของอำเภอพะโต๊ะ จังหวัดชุมพร เป็นที่ตั้งของน้ำตกเหวโหลม เป็นน้ำตกที่มีน้ำไหล จากหน้าผาสูง 80 เมตร ด้วยสภาพที่เป็นป่าที่อุดมสมบูรณ์ด้วยป่าดงดิบชื้น จึงทำให้มีต้นไม้ใหญ่แปลกตาหลายชนิด จึงเหมาะแก่การเดินศึกษาธรรมชาติและดูนกนานาชนิด ท่องเที่ยวตลอดทั้งปี 
ที่ตั้งและอาณาเขต.
ตำบลปากทรง มีอาณาเขตติดต่อกับเขตการปกครองข้างเคียง ดังนี้
ประวัติ.
"ปากทรง" เหตุที่ชาวบ้านเรียกชื่อนี้ สันนิษฐานว่าเจ้าเมืองระนองและเจ้าเมืองหลังสวนเป็นญาติกัน การเดินทางไปเยี่ยมเยียนกันในสมัยก่อนนั้น ไม่มีถนนจึงต้องทรงช้างไปเมืองหลังสวน เมื่อมาถึงปากแม่น้ำก็ต้องลงเรือต่อไปอีก ชาวบ้านเห็นเจ้าเมืองทรงช้างมาลงเรือที่ปากแม่น้ำ จึงเรียกบริเวณนี้ว่า "ปากทรง" และได้ยกเป็นตำบลมาจนถึงทุกวันนี้ 
การแบ่งเขตการปกครอง.
การปกครองส่วนภูมิภาค.
ตำบลปากทรงแบ่งพื้นที่การปกครองออกเป็น 9 หมู่บ้าน ได้แก่
การปกครองส่วนท้องถิ่น.
ท้องที่ตำบลปากทรง มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลปากทรง ครอบคลุมพื้นที่ตำบลปากทรงทั้งหมด ซึ่งเป็นสภาตำบลปากทรงที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลปากทรงในวันที่ 25 ธันวาคม พ.ศ. 2539 จนถึงปัจจุบัน
ประชากร.
พื้นที่ตำบลปากทรงประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 5,370 คน แบ่งเป็นชาย 2,733 คน หญิง 2,637 คน (เดือนธันวาคม 2565) เป็นตำบลที่มีจำนวนประชากรเป็นลำดับ 3 ในอำเภอพะโต๊ะ
      หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ฤดูพายุไซโคลนมหาสมุทรอินเดียเหนือ พ.ศ. 2566

<ns>0</ns>
 <revision>
 <parentid>10818049</parentid>
 <timestamp>2025-04-27T01:53:43Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12279856</origin>
 <model>wikitext</model>
 <format>text/x-wiki</format>
ฤดูพายุไซโคลนมหาสมุทรอินเดีย พ.ศ. 2566 คือรอบของพายุหมุนเขตร้อนที่เคยมีการก่อตัวในมหาสมุทรอินเดียเหนือในอดีต ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน 
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า "ARB" โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า "BOB" โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
พายุ.
พายุดีเปรสชัน BOB 01.
! ระยะเวลา
! ความรุนแรง
พายุไซโคลนกำลังแรงอย่างมากโมคา.
! ระยะเวลา
! ความรุนแรง
พายุไซโคลนกำลังแรงอย่างมากบีปอร์จอย.
! ระยะเวลา
! ความรุนแรง
รายชื่อพายุ.
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ อย่างไรก็ตาม ถ้าหากพายุอ่อนกำลังเป็นพายุดีเปรสชันก่อนเข้ามาแอ่ง แล้วทวีความรุนแรงภายหลังจากเข้ามาแอ่งแล้ว จะได้รับการตั้งชื่อใหม่
ผลกระทบ.
ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2566 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2023 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
โรงละครดอลบี

โรงละครดอลบี  เดิมชื่อ โรงละครโกดัก  เป็นโรงละครที่ตั้งอยู่บริเวณฮอลลีวูดบูเลอวาร์ด ในฮอลลีวูด รัฐแคลิฟอร์เนีย ซึ่งเปิดบริการเมื่อวันที่ 9 พฤศจิกายน ค.ศ. 2001 โดยรองรับคนได้สูงสุด 3,332 ที่นั่ง และมีเวทีขนาดใหญ่ที่สุดเป็นอันดับหนึ่งในสหรัฐ
โรงละครแห่งนี้ถูกสร้างขึ้นเพื่อใช้เป็นสถานที่จัดงานประกาศผลรางวัลออสการ์โดยเฉพาะ แต่ในความเป็นจริงก็ยังใช้เป็นสถานที่จัดคอนเสิร์ตและงานประเภทอื่น ๆ ด้วย
ประวัติ.
เดิมโรงละครแห่งนี้ได้รับการสนับสนุนจากอีสต์แมนโกดัก โดยบริษัทได้ตกลงเซ็นสัญญาจ่ายเงินจำนวน 75 ล้านดอลลาร์เป็นระยะเวลา 20 ปี เพื่อสิทธิในการใช้ชื่อบริษัทเป็นชื่อโรงละคร แต่ต่อมาในช่วงต้นปี ค.ศ. 2012 บริษัทได้ยื่นขอพิทักษ์ทรัพย์จากภาวะล้มละลาย เป็นผลให้สิทธิในการใช้ชื่อดังกล่าวต้องถูกเพิกถอนไป ต่อมาจึงได้มีการเปลี่ยนชื่อเป็น ฮอลลีวูดแอนด์ไฮแลนด์เซนเตอร์ (Hollywood and Highland Center) เป็นการชั่วคราว
และหลังจากนั้นไม่นาน ดอลบีได้เข้ามาเซ็นสัญญาเป็นระยะเวลา 20 ปี เพื่อสิทธิในการใช้ชื่อโรงละคร จึงถูกเปลี่ยนชื่อเป็นโรงละครดอลบี (Dolby Theatre) แบบในปัจจุบันเมื่อวันที่ 1 พฤษภาคม ค.ศ. 2012 จากนั้นทางดอลบีก็ได้ทำการปรับปรุงระบบเสียงของโรงละครใหม่โดยใช้เทคโนโลยีดอลบี แอทมอส และยังได้วางแผนทำการปรับปรุงเทคโนโลยีต่าง ๆ ที่ใช้ในโรงละครเพิ่ม
บูเลอวาร์ด

บูเลอวาร์ด  คือถนนกว้างที่มีหลายช่องจราจรและมีต้นไม้ประดับอยู่บริเวณด้านข้างหรือเกาะกลางตลอดทาง มักเป็นเส้นทางสายหลักหรือสายใหญ่ของเมืองที่มีการสัญจรหนาแน่น
คำว่า "boulevard" มาจากภาษาฝรั่งเศสซึ่งเดิมหมายถึงพื้นผิวเรียบของเชิงเทิน และต่อมาหมายถึงทางเดินที่ถูกสร้างขึ้นแทนที่ป้อมปราการที่รื้อถอนไปแล้ว โดยเป็นคำยืมจากภาษาดัตช์คำว่า "" ซึ่งหมายถึง มุขป้อม
คนระห่ำภารกิจเดือด 2

คนระห่ำภารกิจเดือด 2  เป็นภาพยนตร์แอคชั่นระทึกขวัญสัญชาติอเมริกันที่ออกฉายใน ค.ศ. 2023 กำกับโดยแซม ฮาร์เกรฟและเขียนบทโดยโจ รุสโซ อิงจากนิยายภาพเรื่อง "ซิวแดด" โดยแอนเด พาร์คส์, โจ รุสโซ, แอนโทนี รุสโซ, เฟร์นันโด เลออน กอนซาเลซ และเอริค สกิลแมน เป็นภาคต่อของคนระห่ำภารกิจเดือด ใน ค.ศ. 2020 และคริส เฮมส์เวิร์ธ, กอลชิฟเทห์ ฟาราฮานี และอดัม เบสซา กลับมารับบทบาทของพวกเขาอีกครั้ง โดยมีโอลกา คูรีเลนโก, แดเนียล เบิร์นฮาร์ด, ตินาติน ดาลากิชวิลี และไอดริส เอลบา ร่วมแสดง
คนระห่ำภารกิจเดือด 2 ออกฉายทางเน็ตฟลิกซ์ ในวันศุกร์ที่ 16 มิถุนายน ค.ศ. 2023 ได้รับคำวิจารณ์ในเชิงบวก โดยได้รับคำชมด้านการแสดง (โดยเฉพาะเฮมส์เวิร์ธ) การถ่ายทำ การตัดต่อ และฉากแอ็คชั่น
เนื้อเรื่อง.
หลังจากแทบเอาชีวิตไม่รอดในภารกิจครั้งก่อนของเขาที่อินเดีย ไทเลอร์ เรค (คริส เฮมส์เวิร์ธ) พักฟื้นจากอาการบาดเจ็บสาหัสและทำกายภาพบำบัด ทำให้เขาตัดสินใจวางมือจากงานรับจ้างเพื่อไปใช้ชีวิตในกระท่อมที่ออสเตรียกับสุนัขและไก่ของเขา ซึ่งต่อมา เขาได้รับการติดต่อจากชายแปลกหน้า (ไอดริส เอลบา) ซึ่งขอให้ช่วยเคเทวาน น้องสาวของ มีอา (โอลกา คูรีเลนโก) อดีตภรรยาของไทเลอร์ และลูก 2 คนของเธอคือ แซนโดร และนีนา ซึ่งปัจจุบันถูกคุมขังร่วมกับ ดาวิด ราดิอานี สามีของเธอซึ่งเป็นหัวหน้าแก๊งอันธพาลนากาซีที่เรือนจำทกาชิรีในจอร์เจีย ไทเลอร์เรียกตัว 2 พี่น้องคือ นิกและยาซ ให้กลับมาร่วมงานกับเขาและพวกเขาก็แทรกซึมเข้าไปในคุก พวกเขาพยายามพา Ketevan และลูก ๆ ของเธอออกไปโดยไม่ให้ ดาวิด รู้ตัว แต่ไทเลอร์บังเอิญเหยียบตุ๊กตาที่มีเสียงของนีนาทำให้ ดาวิด ตื่นขึ้นและส่งสัญญาณแจ้งเตือนไปยังนักโทษคนอื่น ๆ ที่ภักดีต่อเขา พวกเขาเผชิญหน้ากับไทเลอร์และทีมของเขาและเริ่มจลาจลบังคับให้พวกเขาต้องต่อสู้เพื่อหาทางออก ระหว่างการจลาจล ดาวิดโจมตีไทเลอร์และเคเทวาน โดยไทเลอร์ต่อสู้และฆ่าดาวิด
ทศนิยม

ทศนิยม  คือรูปแบบการแสดงจำนวนจริงโดยใช้สัญกรณ์ตำแหน่ง
ภาพรวม.
ทศนิยมเป็นวิธีหนึ่งในการแสดงจำนวนที่มากกว่า 0 และน้อยกว่า 1 โดยไม่ใช้เศษส่วน หลักของจำนวนที่ได้จากการหาร 1 ด้วยเลขฐานหลัก N ไป P ครั้ง จะแสดงเป็นทศนิยมตำแหน่งที่ P
ตัวอย่างเช่น ทศนิยมเทียบเท่ากับ 1 ส่วน 100 ของ 1425 เขียนโดยใช้ทศนิยมและ จุดทศนิยม (มหัพภาค หรือ จุลภาค) เป็น
หรือ
ในไทย จุดทศนิยมมักใช้เป็นมหัพภาค ส่วนที่อยู่ทางด้านซ้ายของจุดทศนิยมเรียกว่าส่วนจำนวนเต็ม และหน่วยและหลักสิบจะเขียนจากทางด้านขวา ส่วนที่อยู่ทางขวาของจุดทศนิยมเรียกว่า ส่วนทศนิยม และตัวเลขที่เล็กกว่า 1 จะเขียนตามลำดับจากซ้ายไปหลักที่หนึ่งส่วนสิบและหลักที่หนึ่งส่วนร้อย ในกรณีของตัวเลขข้างต้น หลักสิบคือ 1 หลักหน่วยคือ 4 หลักที่หนึ่งส่วนสิบคือ 2 และหลักที่หนึ่งส่วนร้อยคือ 5 เมื่อแสดงตัวเลขที่น้อยลงไปอีก อาจเพิ่มตัวเลขหลังจากนี้ไปในทำนองเดียวกัน เช่น ตำแหน่งที่หนึ่งในพัน หรือ ตำแหน่งที่หนึ่งหมื่น
การเว้นวรรคส่วนทศนิยม.
ตามระบบหน่วยสากล (เอสไอ) เพื่ออำนวยความสะดวกในการอ่านเมื่อจำนวนหลักมีมาก จะมีการใส่ช่องว่างเว้นวรรค ในสาขาวิทยาศาสตร์และวิศวกรรมศาสตร์ รวมทั้งฟิสิกส์ จะมีการใช้สัญกรณ์ตามข้อกำหนดของระบบหน่วยสากล (SI)
อย่างไรก็ตาม ในบางสาขา เช่น พิมพ์เขียว งบการเงิน และสคริปต์ที่คอมพิวเตอร์อ่านได้ วิธีนี้ไม่ได้ใช้เสมอไป
ด้านล่างนี้คือตัวอย่างจาก NIST SP811
เดซิมัล

เดซิมัล  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ตารางรสนิยมทางเพศไคลน์

ตารางรสนิยมทางเพศไคลน์ (Klein Sexual Orientation Grid; KSOG) พัฒนาโดยฟริตซ์ ไคลน์ ด้วยความพยายามที่จะวัดรสนิยมทางเพศโดยขยายขอบเขตเพิ่มเติมจากมาตราคินซีย์ก่อนหน้านี้ ฟริตซ์ ไคลน์ก่อตั้งสถาบันไบเซ็กชวลแห่งอเมริกาในปี พ.ศ. 2541 โดยทำงานเพื่อสนับสนุนการวิจัยเรื่องเพศที่รวมถึงไบเซ็กชวล ให้ความรู้แก่ประชาชนทั่วไปเกี่ยวกับเรื่องเพศวิถี และส่งเสริมชุมชนไบเซ็กชวล
ไคลน์กล่าวถึงตารางรสนิยมทางเพศไคลน์เป็นครั้งแรกในหนังสือ "เดอะไบเซ็กชวลออพชัน (The Bisexual Option)" ของตนในปี พ.ศ. 2521 เพื่อตอบสนองต่อคำวิจารณ์ของมาตราคินซีย์ซึ่งวัดรสนิยมทางเพศได้เพียง 2 มิติ ไคลน์ได้พัฒนาตารางหลายมิติสำหรับอธิบายรสนิยมทางเพศ ตารางไคลน์ต่างจากมาตราคินซีย์ตรงที่ตรวจสอบรสนิยมทางเพศในอดีต ปัจจุบัน และคาดการณ์รสนิยมทางเพศในอนาคต โดยคำนึงถึงปัจจัย 7 ประการในแต่ละหัวข้อ รวมเป็นค่าทั้งหมด 21 ค่า ตารางรสนิยมทางเพศไคลน์ใช้ค่า 1–7 แทนที่จะใช้ค่า 0–6 อย่างมาตราคินซีย์ เพื่ออธิบายความต่อเนื่องจากการดึงดูดเฉพาะเพศตรงข้ามไปจนจนถึงการดึงดูดเฉพาะเพศเดียวกัน